Elomwe

Ekumi ahu ni mphurelo sa soolya

A produção deste livro tornou-se possível graças ao apoio do povo Americano através da Agência dos Estados Unidos para o Desenvolvimento Internacional (USAID). O conteúdo desta publicação é da total responsabilidade do Ministério da Educação e Desenvolvimento Humano da República de Moçambique.

FICHA TÉCNICA
Título:
Ekumi ahu ni mphurelo sa soolya
Língua:
Elomwe
Coordenação Editorial - MINEDH:
???????A
Vamos Ler!:
???????
Autores:
???????
Assessoria Linguística e metodológica:
???????
Ilustração:
???????
Maquetização:
Jorge Neves
Capa:
Jorge Neves e Cassamo Moiane
Impressão:
???????
Tiragem:
???????
N.º do registo:
???????
Financiado por USAID
República de Moçaçambique

Kiki onahuserya  vakalaasini ya neeraru.
Ola avinya onnalokomaniha onakoneyiyevo.
Onnareherya maahi ni sapawu wi arape.
Aayaka orapa onnakuxa exikova awe ya miino.
Mahiku makinaaku onnakucha miino ni mulala.
Mulala exikova yaphaama phara okuchano miino.
Nrapiheke eyano ni miino ahu mahiku ootheene.
Naahikuche miino, nnahaala ophwanya ireca.

Kiki aayaka osikolani, onnanvirelaa Napito.
Oopiili, anahuserya esikhola emoharu.
Napito, onrapa ni wiireherya wooxixelo.
Kiki ni Napito aatepa owarela ni ophwneliwa.
Ikuwo saya ti soocampwa ni winkomaariwa.
Ale onthamwe ni Liinu, enaya vamosa osikhola.
Liinu ayaaka osikhola onninrehererya phaama.
Amaama awe Liinu, ahaavaha nvithe ale ooraaru.

Kiki, Liino ni Napito aatepa ophwneliwa.
Ootheene annarapa ni aanakucha miino.
Kiki ovathaanya miihi awe ni aatepa oreera.
Napito miihi awe tookuveya ntho ehaxuliwe.
Mahiku ootheene onnaphwanela epewewe.
Epewe ya mwiili ahu enniikara ni osepa ireca.
Muchu ni epewe onkhala muchu ni ekumi.
Onnaphwanela olya phaama wi nilipixe mwiili ahu.

Wi nikhaleno okumi, mwiili ahu onnachuna:
- Okhaleliwa epewe mahiku ootheene.
- Olya phaama ni soolya soohiyanahiyana.
Arivo makhuuru mararu a soolya:
- Soolya inakhapelela mwiili.
- Soolya inalipiha mwiili.
- Soolya inavaha ikuru mwiili.
Va wii hiiha, onnaphwanela okhalela epewe soolya.

Nilyeeke soolya soohiyanahiyana.
Neerano hiiha, nnookhalano ekumi.
Achu ootheene onnakhweleya olyaaka phaama.
Anamwane elyeeke phaama wi yaakuveke wiinuwa.
Ntho, onnaphwanela wi:
- Soolya ni sawiims irapihiweke ihaakunve olyiwa.
- Soolya saapeyiweke phaama
Neerano hiiha, ekumi ahu onamukhala phaama.

Amaama awe Kiki ennaapeya aphaama.
Nihiku nawupuxera oyariwa wa Kiki yaahaapeya.
Ale yaahaapeya soolya soohiyanahiyana.
Wooxixelweene, yaavela vaate ni mukusinya.
Ale yaarapiha misiyo sootheene.
Epaka epoolu ni ephepha ya ephepa.
Yaahaapeya nvuka, emece ni cipampa.
Kiki aahaawopa asinthamwene awe.

Omanle wuupuxerya oyariwa wa Kiki.
Asinthamwene yaalaanya erowa owaani.
Nana aphiyaka owaani aaphwanya amaayi.
Ale yaareheryerya mulapa wa apuye.
Apaapa awo aakula mila misyani sa apuye.
Mulapa mmoha ahenle okwaarutu wa.
Kookula milapa iho wi nikosoopekeno apuye.
Apuye annaruuha ereca ya malaariya.

Oxaakaaya, amaama awe Kiki yaavela vaate.
Muteko a Kiki waari othukumanya ikokhola.
Apaapa yaathipa nlici wi ithipeliwe ikokhola.
Amaama awe, yaahela ikokhola mulicini.
Apaapa awe Kiki voopacerya yaapaka:
- Yaalima manaxi yaarukurenrye empa.
- Ewoola manaxi ekerihaka mulicini
- Ekhuneela nlici warimo maahi.
Maahi ale yaatannya apuye vaate vaavale.

Malaariya ni kolera ireca sawoopiha.
Iha, sinarwa nakhala nipuro noonanara.
Naari, naalyaaka soolya soonanara.
Malaariya ananrweela lumiwa ni apuye.
Mwa yeela, nikoneke mpuwa wa mulapa.
Nave tho, niveleke mmavaate mwahu.
Koolera ereca yootepa yootakhala.
Muchu oniiceliwa koolera, onnamuhasa.

Makhalelo ahu nichariheleke ni ipewe:
- Epewe ya mwiili ni vaate.
- Epewe ya mmucecheni ni nnakhalaahumo.
Ela ti wi niikosoopeke ni mwiili ahu.
Nave, nihaxuleke miihi ahu ni okwasa ikharu.
Ntho, mwa yeelaru enaakwana, onnaphwanela.
Ocapa ni wiikomaara ikuwo.
Otatha onakonaahuvo nihaakunve okona.

Makhalelo makina a ekumi ti ala:
Wiikosoopa ni axinama anatannya ireca.
Vawi hiiha, naasepeke apuye ni ikuluhi.
Nirupe mpuwa wa mulapa wi nihilummwe.
Hiiha, naaleleke asinthamwene sawoopiha.
Sintoko ireca inarwa nalummwa ni apuye.
Naahiikosopa ni okumi ahu onamuyeeheya.
Miruku iha, naaleeleke ananloko ootheene.

Ohiya ala, aakhala makhalelo makina.
Ohiya ichu sooreera ni orapiha soolya.
Nlyeke ichu soohiyana mahiku ootheene.
Olya phaama kahi tho waacerya olya ichu.
Soolya sene sikhapeleliweke phaama.
Ninyaweke mata nihaakunve olya.
Nave tho namaliha olya soolya.
Niikasopa hiiha, elapo ahu enamwiinuwa.

Nihiku nimoha, yaarupa epula ohiyu.
Ni epula, yaaheemela maahi va n̛yateni.
Mmucecheni yaahikhalawo malici a maahi.
Malici a ikokhola yaasareyamo maahi a epula.
Waakhalavo owerya wa orelana wa apuye.
Ananloko yaapakana ociyela malici yaale.
Ana Minisu ni amama awe Kiki yaaciyela malici.
Ale yiikosoopa wi atupusi ahirelane.

Va wi ananloko a muceche ole achu eepewe.
Henachuna yoonanara ni ireca mmucecheni.
Yahilokomanya eya yuuheela mmalicini a maahi.
Apaapa awe Kiki yaakuxa ekaaro ya mmatani.
Kiki ayaaka okucha miino wi ayeeke osikolani.
Ole arapa maahi a epula ni aakuxa esapawu.
Maahi a epula annaakhaviherya ananloko.
Ale annawuriwa ni orapiheliwa ichu sawaaca.

Mu elukuluku ya vakhaani, maahi yaahuma.
Maahi ale a epula waakuva wuuma mmalicini.
Noonaka hiiha, nikhapeleleke ale oowurya.
Hiiha, nookhala nirikelelaka maahi ni opweha.
Maahi a epula ninnarapela ni waapeela soolya.
Nave tho ninnawuurya maahi yaale a epula.
Maahi yaala, niheleke murece hooye waapeya.
Nii hiiho, ninoowurya maahi ni nroromelo.